b'\n_START_ARTICLE_\nSekstant (ozvezdje)\n_START_SECTION_\nVidne zna\xc4\x8dilnosti\n_START_PARAGRAPH_\nOzvezdje pokriva dokaj medli in redko posejni del neba. Opazimo samo eno zvezdo z magnitudo nad 5, in sicer\xc2\xa0\xce\xb1 Sekstanta (4,49). Ozvezdje vsebuje nekaj dvojnih zvezd: \xce\xb3, 35 in 40 Sekstanta, nekaj spremenljivih zvezd (\xce\xb2, 25, 23 Sekstanta in LHS 292). NGC 2115 je le\xc4\x8dasta galaksija in edini pomembnej\xc5\xa1i objekt globokega neba. Ker le\xc5\xbei na ekliptiki se zgodi, da ga pre\xc4\x8dka Luna ali nekateri planeti._NEWLINE_Obmo\xc4\x8dje ozvezdja je del polja, ki ga preu\xc4\x8dujejo v sklopu projekta COSMOS Vesoljskega teleskopa Hubble._NEWLINE_Sekstans B je dokaj svetla nepravilna pritlikava galaksija z magnitudo 6.6, 4,3 milijone svetlobnih let oddaljena od Zemlje. Je del krajevne skupine\xc2\xa0galaksij._NEWLINE_CL J1001+0220 je od leta 2016 najbolj oddaljena jata galaksij, ki jo poznamo (z rde\xc4\x8dim premikom\xc2\xa0z=2.506). Od Zemlje je oddaljena 11,1 milijard svetlobnih let._NEWLINE_Junija 2015 so astronomi poro\xc4\x8dali o dokazu za zvezde populacije III v galaksiji Cosmos Redshift 7 (z = 6.60) v Sekstantu. Tak\xc5\xa1ne zvezde so verjetno obstajale v zelo zgodnjem vesolju (visok rde\xc4\x8di premik) in prve proizvajale kemi\xc4\x8dne elemente, te\xc5\xbeje od vodika, ki so potrebni za poznej\xc5\xa1i nastanek planetov in \xc5\xbeivljenja, kot ga poznamo.'